2004.

__NOTOC__
Godina **2004** bila je prijestupna godina koja počinje u četvrtak (link pokazuje kalendar).

* Međunarodna godina pirinča/riže (UN).
* Međunarodna godina sećanja na ropstvo i njegovo ukidanje (UNESCO)

## Događaji
### Januar/Siječanj
* 3. 1. - Francuski putnički avion kompanije Flash Airlines na letu 604 se ruši u Crveno more prilikom čega gine svih 148 putnika i članova posade.
* 4. 1. - NASA-ina svemirska letjelica MER-A, rover Spirit, sletjela je na površinu Marsa.
* 4. 1. - Nakon Revolucije ruža u Gruziji prošlog novembra, Mihail Saakašvili pobjeđuje sa 97% glasova na izborima; 25. 1. preuzima dužnost predsjednika (do 2013). Uvodi radikalne ekonomske i antikorupcijske reforme. Zemlja dobija i novu zastavu: .
* 4. 1. - Afganistanska Loja Džerga, Velika skupština, usvojila novi ustav zemlje: Islamska Republika Afganistan, sa 34 vilajeta i oko 400 okruga, sa izabranim predsednikom i dvodomnom skupštinom.
* 6. 1. - Hrvatski premijer Ivo Sanader čestita Srbima Božić pozdravom "Hristos se rodi".
* 7. 1. - Mijailo Mijailović priznaje da je kriv za ubistvo Anne Lindh, ministrice vanjskih poslova Švedske.
* 16. 1. - Vodovodska voda u Zrenjaninu zabranjena za upotrebu zbog previsoke koncentracije arsena.
* januar - OHR nametnuo Novi Statut Grada Mostara u cilju ujedinjenja grada.
* 21. 1. - Državni univerzitet u Tetovu: makedonski parlament je legalizovao albanski univerzitet osnovan 1994.
* 24. 1. - NASA-ina svemirska letjelica MER-B, rover Opportunity, spustila se na površinu Marsa.
* 25. 1. - Beogradski dnevni list "Politika" obeležio 100 godina postojanja.
* 26. 1. - Spontana eksplozija kita u gradu Tainan na Tajvanu.
* 27. 1. - Milan Babić se izjasnio krivim pred Haškim tribunalom, u izjavi izražava sramotu i kajanje.
* 28. 1. - Huttonov izveštaj povodom smrti Davida Kellyja prošlog jula: britanska vlada je oslobođena optužbi da je šminkala izveštaje o iračkom naoružanju ili uticala na Kellyjevo imenovanje, kritika BBC-ja vodi ostavci čelnih ljudi medijske kuće.
* 29. 1. - Druga Intifada: eksplozija bombaša-samoubice u autobusu u Gazanskoj ulici u Jerusalimu odnosi 11 života, dan nakon što je osam Palestinaca poginulo u izraelskoj raciji na periferiji Gaze.
* 30. 1. - Njemački kanibal Armin Meiwes je osuđen na 8,5 godina zatvora (na novom suđenju 2006. dobija doživotnu kaznu).
* 31. 1. - Abdul Qadeer Khan, "otac pakistanskog nuklearnog programa", smenjen je s položaja naučnog savetnika predsedništva, nakon američkog izveštaja o pakistanskom izvoru nuklearnih komponenti u Iranu, Severnoj Koreji i Libiji.

### Februar/Veljača
* 1. 2. - Stampedo na Hadždžu u Mini, 251 poginuli.
* 1. 2. - Super Bowl XXXVIII, kontroverza na performansu u poluvremenu, kada je Justin Timberlake delimično ogoleo Janet Jackson, nastao je izraz *wardrobe malfunction*.
* 2. 2. - Roger Federer je prvi put na vrhu ATP liste (rekordnih 237 sedmica do 2008); on, Nadal i Đoković se smenjuju na čelu do 2016. i 2017-22. (Đoković i do 2024).
* 4. 2. - U Cambridgeu u američkoj državi Massachusetts osnovan **[[Facebook]]**, u početku za studente Harvarda, zatim i ostale univerzitete, od 2006. za široku publiku.
* 4. 2. - Dragan Maršićanin (funkcioner DSS), glasovima DSS, G17 plus, SPO-NS i SPS, izabran za predsednika Skupštine Srbije i ujedno postao v.d. predsednika Srbije.
* 6. 2. - Bombaš samoubica detonira eksploziv i ubija 41 osobu u moskovskom metrou.
* 6. 2. - Preds. Bush osniva Komisiju o obaveštajnoj sposobnosti SAD u vezi oružja masovnog uništenja, "Komisija o obaveštajnim podacima o Iraku": izveštaj iz sledeće godine smatra da je obaveštajna zajednica pogrešila u skoro svim ocenama.
* 7. 2. - Ivan Ribkin, ruski opozicioni predsednički kandidat je nestao na nekoliko dana, nakon što je izneo optužbe na račun predsednika Putina - kasnije tvrdi da je bio drogiran i akter kompromitujućeg video zapisa.
* 10. 2. - Francuska nacionalna skupština izglasava zakon o zabrani nošenja religijskih simbola u školama.
* 11. 2. - Otvoren Institut "Servantes" u Beogradu (španski kulturni centar).
* 12. 2. - Gradska uprava San Francisca, prkoseći tadašnjim zakonima Kalifornije, izdaje službene dozvole za istospolni brak kao čin građanskog neposluha (Kalifornijski Vrhovni sud obustavlja 11. 3., brakovi poništeni 12. 8.; istospolni brakovi će biti legalizirani 2008.).

* 14. 2. - Hrvatska komercijalna televizijska postaja Kanal 5 počela je s emitiranjem programa.
* 15. 2. - Na svečanosti u Orašcu obeleženo 200 godina od početka Prvog srpskog ustanka.
* 18. 2. - Nišapurska železnička katastrofa u Iranu: vagoni sa zapaljivim materijalima i amonijum nitratom su uleteli u jedno selo, u eksploziji je stradalo blizu 300 ljudi.
* 19. 2. - Partnerstvo za mir - kurs engleskog u Budimpešti: azerbejdžanski poručnik je sekirom ubio jermenskog.
* 20. 2. - U Iranu konzervativci pobjeđuju na izborima za Medžlis (Iranski parlament), nakon što je prošlog mjeseca zabranjena kandidatura oko 2.500 reformista, uključujući 80 članova medžlisa.
* 22. 2. - Boris Tadić izabran za predsednika DS.
* 22. 2. - *[[The Lord of the Rings: The Return of the King]]* je prešao zaradu od milijardu dolara, drugi film nakon Titanica 1998.
* 23. 2. - Pred Specijalnim sudom u Beogradu počinje suđenje optuženima za ubistvo Ivana Stambolića i pokušaj atentata na Vuka Draškovića u Budvi.
* 24. 2. - Smjenjen je ruski premijer Mihail Kasjanov (zamjenit će ga Mihail Fradkov, do 2007).
* 24. 2. - Potres na sjeveru Maroka, kod Al-Hoceime - 628 mrtvih.
* 25. 2. - Skupština izabrala Radovana Jelašića za guvernera NBS (do 2010).
* 25. 2. - U SAD je prikazan film *[[The Passion of the Christ]]*.
* 26. 2. - Zrakoplov u kojem se nalazilo makedonsko izaslanstvo, predvođeno predsjednikom Borisom Trajkovskim, udario u brdo Hrgud kod Stoca (BiH)
* 27. 2. - Shōkō Asahara osuđen na smrt (pogubljen 2018).
* 29. 2. - Pobunjenici zauzimaju Port-au-Prince, glavni grad Haitija; predsjednik Jean-Bertrand Aristide daje ostavku, odveden je iz zemlje američkim avionom (on tvrdi da je otet). Uveče u grad stižu američki marinci, kojima će se pridružiti vojnici drugih zemalja, u junu je uvedena UN-ova stabilizaciona misija MINUSTAH (do 2017).
* 29. 2. - 76. dodjela Oscara: *[[The Lord of the Rings: The Return of the King]]* 11 nagrada iz isto toliko nominacija, *[[Master and Commander: The Far Side of the World]]* i *[[Mystic River (film)|Mystic River]]* po dve nagrade od 10 odn. šest nominacija.

### Mart/Ožujak

* 1. 3. - Ubijen Kujo Kriještorac, očevidac atentata na Đinđića; policija tvrdi da je u pitanju reket.
* 2. 3. - NASA je objavila potvrdu njihove letjelice MER-B (Opportunity) da je u prošlosti bilo vode na području njezina slijetanja na Mars.
* 2. 3. - Masakr na Ašuru: niz eksplozija u Bagdadu i Karbali na šiitski praznik, 80 - 100 mrtvih.
* 3. 3. - Skupština Srbije izabrala novu Vladu Srbije na čelu sa Vojislavom Koštunicom, liderom DSS. U Vladi, pored ove stranke, su G17+ (Miroljub Labus potpredsednik vlade) i koalicija SPO-NS. Vlada je izabrana uz podršku poslanika SPS-a, čiji predstavnici nisu ušli u kabinet.
* 3/4. 3. - Veliki požar u Hilandaru.
* 4. 3. - Predrag Marković (G17+) izabran za predsednika srpskog parlamenta (istovremeno i v.d. predsednika republike).
* 6. 3. - Rade Bulatović novi direktor BIA (bezbednosna agencija u Srbiji).
* 7. 3. - Izbori u Grčkoj, pobeda opozicione Nove demokracije Kostasa Karamanlisa (premijer do 2009). Javni dug zemlje je preko 100% GDP, budžetski deficit je pogoršan troškovima za predstojeću Olimpijadu.
* 7. 3. - U Zimbabveu je zaustavljen avion iz Južne Afrike sa plaćenicima koji su trebali izvesti puč u Ekvatorijalnoj Gvineji (Mark Thatcher je osuđen za finansiranje poduhvata).
* 11. 3. - U terorističkom napadu na železničke stanice u Madridu poginula 191 osoba; desničarska vlada za ovo krivi baskijske separtiste iako su dokazi ukazivali na islamske ekstremiste.
* 12. 3. - Neredi u Kamišliju na severoistoku Sirije: nakon sukoba sa Arapima, Kurdi napadaju simbole asadističke vlasti, nakon čega su brutalno represirani.
* 14. 3. - Vladimir Putin je reizabran sa 72% za predsjednika Rusije.
* 14. 3. - Pobeda opozicionih španskih socijalista na izborima, novi premijer od aprila je José Luis Rodríguez Zapatero (do 2011).
* 15. 3. - Ujedinjena mostarska administracija.
* 15. 3. - U francuskim državnim školama su zabranjeni upadljivi verski simboli od sledeće školske godine. 
* 16. 3. - Kosovski albanski mediji javljaju da su se trojica albanskih dečaka udavila u Ibru bežeći od Srba - povod za demonstracije.
* 16. 3. - Eksplozija uništila deo solitera u Arhangeljsku, poginulo je 58 ljudi - nedavno otpušteni gasni tehničar se svetio firmi i gradu.
* 16. 3. - Počinje Rat u sjeverozapadnom Pakistanu između vojske i islamista.

* 17. 3. - **[[Nemiri na Kosovu i Metohiji 2004.]]** imaju karakter pogroma nad Srbima - za tri dana poginulo 28 osoba s obe strane, uništeno nekoliko crkava i manastira (npr. Bogorodica Ljeviška).
* 17/18. 3. - Demolirana i zapaljena Bajrakli-džamija u Beogradu, neredi u gradu, polupano staklo na terazijskom Mekdonaldsu. Spaljena je i niška Hadrovića džamija.
* 18. 3. - Mnoge srednje škole u Srbiji prekinule nastavu, đaci protestuju, nastavljeni napadi na Srbe na Kosovu (dan žalosti 21. 3.).
* 18. 3. - Aleksandar Tijanić imenovan za generalnog direktora RTS (do 2013).
* 19. 3. - Dan prije izbora, tajvanski predsjednik Chen shui-bian i potpredsjednica Annette Lu su lakše ranjeni u atentatu.
* 20. 3. - Na Tajvanu na predsjedničkim izborima tijesno pobijedio tadašnji predsjednik Chen shui-bian, sa 50,11%. Istovremeno održan referendum o odnosima Tajvana i komunističke Kine ali odziv je bio nedovoljan.
* 22. 3. - Ahmed Yassin, osnivač i duhovni lider Hamasa, ubijen je izraelskom raketom u gradu Gaza.
* 23. 3. - Mijailo Mijailović osuđen na doživotni zatvor.
* 25. 3. - Britanski premijer Tony Blair posjećuje Libiju kao prvi zapadni vođa nakon više decenija diplomatske izolacije.
* 26. 3. - U Beogradu ubijen generalni sekretar Fudbalskog saveza Srbije i Crne Gore, Branko Bulatović.
* 26. 3. - Vojna policija u Beogradu zaplenila primerke knjige "Vojna tajna"; autor Vladan Vlajković u zatvoru od 18. 3. pod optužbom odavanja vojne tajne.
* 28. 3. - Ciklon Katarina pogodio brazilsku državu Santa Catarina - prvi takav događaj na južnom Atlantiku.

* 29. 3. -  Nastavak širenja NATO na istok: nove članice su Estonija, Letonija, Litva,  Slovačka, Slovenija, Rumunija i Bugarska. 
* 29. 3. - Irska je uvela potpunu zabranu pušenja u svim ugostiteljskim objektima.
* 29. 3. - Srpski ministar pravde Zoran Stojković nagovestio da je Specijalni sud nepotreban, kasnije ipak podržao njegov rad.
* 30. 3. - Skupština Srbije usvojila Zakon o pravima optuženih pred Haškim tribunalom i njihovih porodica (glasali SRS, DSS, SPS).
* 31. 3. - Rat u Iraku: U gradu Fallujah u pobunjeničkoj zasjedi ubijena četvorica pripadnika američke zaštitarske tvrtke Blackwater (među njima i Jerko Zovko, podrijetlom iz Hrvatske); nagorjela tijela su vučena ulicama i obješena na most preko Eufrata. Amerikanci odgovaraju Prvom bitkom za Falluju.

### April/Travanj
* 31. 3./1. 4. - U akciji SFOR na Palama teško povređeni sveštenik Jeremija Starovlah i njegov sin Aleksandar.
* 2. 4. - Haaški tribunal (ICTY) objelodanio optužnice protiv šestorice hrvatskih oficira i bivših zvaničnika u samozvanoj hrvatskoj republici Herceg-Bosna (Jadranko Prlić i dr., ubrzo se dobrovoljno predaju).
* 4. 4. - Referendum u Sloveniji o povratku osnovnih prava "Izbrisanima": izlaznost 31,55%, protiv je 96,05%.
* 4. 4. - Predsednički izbori u Srbiji raspisani za 13. juni.
* 4. 4. - "Crna nedjelja": Mahdijeva armija klerika Muktade al-Sadra započinje pobunu u nekoliko gradova Iraka. Počinje i opsada Sadr Cityja, šiitskog kraja na severoistoku Bagdada, baze Mahdijeve armije (do 2008).
* 4. 4. - Amerikanci uveče započinju Prvu bitku za Faludžu - loše spremljena operacija traje do početka maja, Iračani se sve više okreću protiv okupacije.
* 4/5. 4. - Autobus sa bugarskim učenicima pao u Lim kod Gostuna, 12 mrtvih.
* 5. 4. - Elizabeta II od Ujedinjenog Kraljevstva posjećuje Pariz kako bi obilježila 100 godina anglo-francuskog sporazuma poznatog kao Entente Cordiale.
* ca. 10. 4. - Poplave na zapadu Bosne.
* 17. 4. - Pucnjava u UNMIK-ovom zatvoru u Kosovskoj Mitrovici između jordanskih i američkih policajaca, troje poginulih.
* 17. 4. - Izraelskom raketom je ubijen i novi vođa Hamasa, Abdel Aziz al-Rantissi.
* 17. 4. - Ivan Gašparovič je izabran za predsednika Slovačke sa 60% glasova, ispred bivšeg premijera Mečiara koji je vodio u prvom krugu.
* 18. 4. - Novi španski premijer Zapatero naređuje povlačenje iz Iraka.
* 19. 4. - Pravosnažna presuda gen. Radislavu Krstiću pred ICTY: 35 godina, umesto 46, za pomaganje i podržavanje genocida - takva definicija prvi put pomenuta u pravosnažnoj presudi.
* 20. 4. - Đinđićev telohranitelj Milan Veruović izjavio na suđenju da su se pri atentatu čula tri hica. U sudnici se pojavilo nekoliko pripadnika Žandarmerije u majicama bivše JSO.
* 20. 4. - Ustanici u Iraku ispalili 40 granata u zatvor Abu Ghraib, poginulo 22 zatvorenika.

* 21. 4. - Mordechai Vanunu, izraelski nuklearni inženjer koji je 1980-ih svijetu odao da Izrael posjeduje nuklearno oružje, pušten iz zatvora gdje je izdržavao kaznu zbog izdaje.
* 22. 4. - Katastrofa u Ryongchonu - sudar vlakova u Sjevernoj Koreji koji izaziva smrt 161 osobe i tjera tamošnje vlasti da zatraže pomoć Crvenog križa.
* 24. 4. - Na Cipru održani referendumi o Ananovom planu za ponovno ujedinjenje otoka: ciparski Turci prihvaćaju sa 65%, ali ciparski Grci odbijaju sa 76%.
* 26. 4. - Magnus Carlsen (13) postaje šahovski velemajstor.
* 27. 4. - Beogradski tabloid "Kurir" objavio intervju sa "Kapetanom Džoom" koji opravdava Đinđićevo ubistvo.
* 28. 4. - U Londonu otvoren neofuturistički neboder *[[30 St Mary Axe]]*, poznat i kao *The Gerkin*. 
*   28. 4. - Američka TV-mreža CBS u emisiji *[[60 Minutes II]]* objavljuje prve detalje skandala o zlostavljanju zatvorenika u Abu Ghraibu.
* 28. 4. - Branko Crvenkovski izabran za predsednika Makedonije (do 2009).
* 30. 4. - Pokrenuta RTL Televizija, druga komercijalna televizijska postaja s državnom koncesijom u Hrvatskoj.

### Maj/Svibanj

* 1. 5. -  Dosad najveće proširenje Europske unije u kojem se EU pridružilo 10 novih članica, 8 bivših socijalističkih i dvije sredozemne: Estonija, Latvija, Litva, Poljska, Češka, Slovačka, Mađarska, Slovenija, Malta i Cipar.
* 1. 5. - Amerikanci se povlače iz Faludže, druga bitka za grad sledi u novembru.
* 1. 5. - Kriza u Adžariji: snage Aslana Abašidzea, autokratskog lidera polunezavisne gruzijske pokrajine, digle u vazduh mostove prema ostatku Gruzije, pošto vojska drži manevre u blizini.
* 2. 5. - Prvooptuženi sa ubistvo premijera Zorana Đinđića, Milorad Ulemek Legija, predao se policiji u Beogradu - iste večeri razgovarao sa ministrom policije Draganom Jočićem i šefom BIA Radetom Bulatovićem.
* 2. 5. - Trudnica Tali Hatuel ubijena sa svoje četiri kćerke blizu naselja Guš Katif u Pojasu Gaze.
* 2. 5. - Hrišćani u gradu Yelwa na severozapadu Nigerije ubili preko 600 muslimana, što je odgovor na ubistva iz februara.
* 5. 5. - Revolucija u Adžariji: čelnik ove gruzijske autonomne republike Aslan Abašidze dao ostavku pod pritiskom demonstracija i sutradan otišao u Moskvu.
* 6. 5. - U SAD emitovana poslednja epizoda "Prijatelja".
* 9. 5. - Ahmad Kadirov, predsjednik Čečenije, poginuo od bombe na paradi u Groznom. Njegov sin Ramzan postaje zamenik premijera i šef paravojne grupe Kadirovci (predsednik od 2007).

* 10. 5. - Završeni su izbori u Indiji: relativnu većinu sada neočekivano uzima Indijski nacionalni kongres Sonje Gandi ispred Bharatiya Janate. Premijer će biti Manmohan Singh (do 2014), prvi Sikh.
* 12. 5. - Objavljena video-snimka na kojoj irački pobunjenici režu glavu Nicku Bergu, zarobljenom civilnom suradniku američke vojske.
* 15. 5. - U okolini Valjeva napadnuta sestra Zorana Đinđića.
* 15. 5. - Odlučeno da Južna Afrika postane domaćin Svjetskog prvenstva u fudbalu 2010.
* 12 - 15. 5. - Eurosong 2004 u Istanbulu: prvi put uvedeno polufinale i prvi put učestvuje Srbija (i Crna Gora); pobjeđuje Ruslana iz Ukrajine (*Wild Dances*), Željko Joksimović iz SCG 2. ("Lane moje"), Deen iz BiH 9. ("In the Disco"), Ivan Mikulić iz Hrvatske 12. ("You Are The Only One").
* 16. 5. - U Beogradu startovao Integrisani tarifni sistem u javnom prevozu - karte i markice važe i u GSP-u i kod privatnika.
* 17. 5. - U saopštenju DSS (čita Dejan Mihajlov) tvrdi se da su Đinđića ubili njegovi saradnici (u martu 2005. izjavio da je saopštenje bilo samo deo političke borbe).
* 17. 5. - Massachusetts je prva država SAD koja dozvoljava istopolni brak.
* 17. 5. - U Kanu je prikazan dokumentarac *[[Fahrenheit 9/11]]*, nagrađen je Zlatnom palmom.
* 18 - 25. 5. - Velike kiše izazivaju poplave i klizišta u Karibima, naročito Hispanioli, stradalo je oko 2.000 ljudi.
* 23. 5. - Japanski premijer Junichiro Koizumi posjećuje Sjevernu Koreju kako bi isposlovao puštanje na slobodu nekoliko japanskih državljana otetih od strane sjeverokorejske tajne službe.
* 24. 5. - Nakon sudara blizu Singapura, potonuo je brod *Hyundai No.105* sa 4.200 novih i polovnih automobila.
* 28. 5. - U Podgorici ubijen urednik lista "Dan" Duško Jovanović.
* 31. 5. - Hrvatski internet-portal index.hr prvi objavljuje članak o video-snimci seksualnog odnosa Severine Vučković s tajkunom Milanom Lučićem, ilustriran s nekoliko fotografija.

### Jun/Lipanj

* 3. 6. - George Tenet, direktor CIA-e koji je služio pod Clintonom i Bushom, podnosi ostavku "iz osobnih razloga".
* 4. 6. - Članovi podmlatka DS, GSS i Centra za modernu politiku sprečili promociju knjige "Zoran Đinđić u mreži mafije".
* 4. 6. - *Killdozer*: Marvin Heemeyer krenuo oklopljenim buldožerom u haranje po Granby, Colorado na objekte onih na koje je bio kivan.
* 6. 6. - Izraelska vlada je odobrila plan za dezangažman iz pojasa Gaze - do septembra 2005. je uklonjeno 21 jevrejsko naselje.
* 6. 6. - Pripadnici Al-Kaide napali ekipu BBC-ja u Rijadu u Saudi Arabiji - novinar Frank Gardner ostaje paralizovan, kamerman Simon Cumbers je poginuo.
* 8. 6. - Prvi tranzit Venere preko sunčevog diska nakon 1882 (sledeći je 2012).
* 10 - 13. 6. - Izbori za Evropski parlament: Evropska narodna stranka zadržava relativnu većinu, povećan je broj evroskeptika. 
* 11. 6. - Izveštaj Vlade Republike Srpske o zločinu u Srebrenici.
* 13. 6. - Prvi krug izbora za predsednika Srbije: Nikolić i Tadić idu u drugi krug, treći i četvrti su Bogoljub Karić i Dragan Maršićanin, kandidat vladajuće koalicije.
* 14. 6. - Legija izjavio u sudu da je po nalogu državnih funkcionera i dr. prebacio 600&nbsp;kg zaplenjenog heroina preko granice.
* 18. 6. - Pristupanje Hrvatske Europskoj uniji: dobijen je status kandidata.
* 21. 6. - Iranci zarobili tri britanska čamca sa šest marinaca i dva mornara u Šat al-Arabu: ljudi su vraćeni tri dana kasnije, čamci zadržani.
* 21/22. 6. - Napad čečenskih terorista na više meta u inguškom gradu Nazranj, poginulo 98 čuvara reda i civila.
* 25/26. 6. - "Temerinski slučaj": Novosađanin srpske nacionalnosti pretučen u tom gradu, počinioci optuživani za nacionalizam.
* 26. 6. - Posle 14 godina krenuli vozovi iz Beograda za Split i Rijeku.
* 27. 6. -  Izbori za predsednika Srbije: Boris Tadić, lider DS, pobedio Tomislava Nikolića, zamenika predsednika SRS, sa 54%.
* 28. 6. - Američke okupacijske snage u Iraku, Koalicione privremene vlasti na čelu sa Paulom Bremerom, formalno prepuštaju suverenitet Iračkoj privremenoj vladi (do maja 2005) na čelu sa Ayadom Allawijem.
* 29. 6. - Visoki predstavnik u BiH Paddy Ashdown smjenio 59 funkcionera Republike Srpske, uključujući predsjednika Skupštine Dragana Kalinića.

### Jul/Srpanj

* 1. 7. - Svemirska letjelica Cassini-Huygens je prva u orbiti Saturna.
* 2. 7. - Manastir Visoki Dečani se uvrštava na listu svetske baštine UNESCO-a.
* 3. 7. - Marija Šarapova (17) osvojila je Wimbledon pobedom nad Serenom Williams (22).
* 4. 7. - Položen kamen temeljac tornja *Freedom Tower* u New Yorku, koji će stajati na mjestu WTC-a srušenog u terorističkom napadu 11. rujna 2001 - završen 2013/14. kao *[[One World Trade Center]]*, najviša zgrada na zapadnoj hemisferi.
* 4. 7. -  Finale UEFA Euro 2004 u Portugalu: Grčka pobijedila ekipu domaćina sa 1:0.
* 6. 7. - Austrijski predsjednik Thomas Klestil umro dva dana prije isteka mandata. Slijedi Heinz Fischer (do 2016).
* 9. 7. - U Moskvi ubijen Paul Klebnikov, američki novinar i istoričar, urednik ruskog *Forbes*a.
* 9. 7. - Međunarodni sud pravde dao savetodavno mišljenje da je Izraelska sigurnosna ograda nelegalna - gradnja se nastavlja.
* 11. 7. - Boris Tadić svečano stupio na dužnost predsednika Srbije.
* 13. 7. - Crna Gora ima novu zastavu:  → .
* 13. 7. - Neposredno po prispeću haške optužnice u Beograd, Goran Hadžić, bivši predsednik RSK pobegao iz svoje kuće u Novom Sadu (uhapšen 2011).
* 13. 7. - Bobby Fischer je pritvoren u Japanu - američki pasoš mu je poništen zbog naloga za hapšenje zbog kršenja sankcija SRJ 1992 (sledećeg marta dobija državljanstvo Islanda, gde živi do smrti 2008).
* 16. 7. - Dejan Milenković Bagzi, jedan od učesnika u atentatu na Đinđića, uhapšen u Solunu (izručen Srbiji u februaru 2005).
* 22. 7. - Rudari borskih rudnika blokirali auto-put Beograd-Niš.
* 22/23. 7. - Nemiri u Strugi, Makedonija, zbog predloga da se ovoj opštini priključi nekoliko albanskih sela, čime bi Albanci postali većina - 43 povređenih.
* 23. 7. - Otvoren je obnovljeni Stari most u Mostaru.
* 26 - 29. 7. - Demokratska konvencija u Bostonu: predsednički kandidat je senator John Kerry. Glavni govor 27. 7. drži kandidat za senatora Barack Obama, što je njegov izlazak na nacionalnu scenu.
* 30. 7. - Rat u Darfuru: Savet bezbednosti UN traži od sudanske vlade da razoruža džandžavide i izvede zločince pred pravdu.
* 31. 7. - Otvorena je Beogradska Arena (Kombank arena, Štark arena), prvi događaj je košarkaški turnir Dijamantska lopta.

### August/Kolovoz

* 1. 8. - Požar u supermarketu Ycuá Bolaños u Asunciónu, Paragvaj - 424 mrtvih.
* 2. 8. - Tihomir Blaškić oslobođen iz Haga nakon što mu je kazna smanjena sa 45 na 9 godina zatvora.
* 3. 8. - NASA lansirala svemirsku letjelicu MESSENGER u misiji na planet Merkur.
* 5. 8. - Mahdijeva armija ulazi u sukob sa iračkim i koalicionim snagama u Nadžafu -  27-og napuštaju Imam Alijevo svetilište.
* 10/11. 8. - Gruzijsko-osetijski sukob: došlo je do razmene vatre, gruzinske snage će biti povučene sa strateških pozicija 19. 8..
* 13. 8. - Orkan Charley ubio je 27 osoba na Floridi nakon što je uzeo četiri žrtve na Kubi i jednu na Jamajci. Charley je bio najrazorniji orkan koji je pogodio SAD nakon Andrewa iz 1992.
* 13. do 29. 8. -  Održane su Olimpijske igre u Ateni - Hrvatska je osvojila 5 medalja, 1 zlatnu, po 2 srebrne i bronzane; Srbija i Crna Gora 2 srebrne.
* 15. 8. - Referendum o opozivu Huga Cháveza: odbijeno sa 59% glasova.
* avgust - Opštine Republike Makedonije: broj smanjen sa 123 na 84, od čega 10 u Skoplju.

* 17. 8. - Usvojeni novi simboli Srbije - grb, zastava i himna.
* 19. 8. - Google, Inc. je izašao na berzu NASDAQ.
* 19. 8. - Mađarski premijer Péter Medgyessy podnosi ostavku nakon rascepa u koaliciji socijalista i Slobodnih demokrata. Krajem septembra ga nasleđuje Ferenc Gyurcsány (do 2009).
* 21. 8. - Antiteroristički skup u Dhaki, Bangladeš: od bačenih bombi je poginulo 24 ljudi, povređena je i Sheikh Hasina, tada lider opozicije.
* 22. 8. - Naoružani pljačkaši ukrali su nekoliko umjetničkih dijela slikara Edvarda Muncha iz muzeja u Oslu, glavnom gradu Norveške.
* 24. 8. - Dva ruska aviona iz Moskve padaju blizu Tule odn. Rostova, oboreni eksplozivnim uređajima Čečenki samoubica - ukupno 90 mrtvih.
* 27. 8. - Po odluci hrvatske Vlade, uklonjeni spomenici Mili Budaku u Svetom Roku i Juri Francetiću u Slunju.
* 27. 8. - Belgijski Interbrew se fuzionisao sa brazilskim AmBevom - firma InBew je najveća pivarska po količini (od 2008. AB InBev).
* 29. 8. - Hrvatska rukometna reprezentacija osvojila je zlatnu olimpijsku medalju pobijedivši u finalu reprezentaciju Njemačke rezultatom 26:24. Ivano Balić i Mirza Džomba su u timu turnira.

* 31. 8. - Slobodan Milošević započeo iznošenje odbrane pred ICTY.
* 31. 8. - Dva samoubilačka napada na autobuse u Beershebi, ubijeno 16 Izraelaca.
* 31. 8. - Bombaški napad na stanicu metroa Rižskaja u Moskvi, 10 mrtvih.

### Septembar/Rujan
* 1 - 3. 9. - Talačka kriza u Beslanu: čečenski pobunjenici uzeli su između 1000 i 1500 taoca, većinom djece, u školi u gradu Beslanu u Sjevernoj Osetiji tražeći puštanje pobunjenika iz zatvora u susjednoj Ingušetiji i nezavisnost Čečenije od Rusije - na kraju poginulo najmanje 335 ljudi od čega 40 otmičara.
* 2. 9. - Prijatelji suda, Stiven Kej i Džilijan Higins, imenovani za branioce Miloševića u Hagu, na osnovu konstatacije dva kardiologa.
* 4. 9. - Međunacionalni neredi u Grčkoj nakon utakmice Albanija-Grčka (2:1).
* 4. 9. - U Britaniji je prvi put prikazan TV šou muzičkog natjecanja *[[The X Factor]]*, producenta Simona Cowella.
* 7. 9. - Srpska ministarka prosvete Ljiljana Čolić izbacila Darvinovu Teoriju evolucije iz programa za osmi razred (premijer poništava odluku 12-og, ona pod pritiskom daje ostavku 16. 9.).
* 7 - 14. 5. - Uragan Ivan, pete kategorije, pogađa Grenadu, Jamajku, Kajmanska ostrva, Kubu.
* 8. 9. - Postavljen članak Potvrdnik, nekada najstariji postojeći na *srpskohrvatskoj Wikipediji* ().
* 9. 9. - Nedeljnik Vreme objavio transkript razgovora iz prethodnog maja, koji sugeriše da je Bagziju (povezan sa atentatom na Đinđića) "sređen" status svedoka-saradnika sa ministrom policije (Dragan Jočić) i šefom BIA (Rade Bulatović), nakon konsultacije "gore".
* 9. 9. - U Severnoj Koreji primećena Ryanggangska eksplozija nepoznatog porekla.
* 11. 9. - Aleksandrijski patrijarh Petros VII i dvanaest sveštenika koji su išli na hodočašće na Svetu goru, poginuli kada je njihov helikopter pao u Egejsko more.
* 12. 9. - Incident u Haifanskoj ulici u Bagdadu: pobunjenici su zapalili američki Bradley, helikopter je zatim među ljudim koji su se okupili usmrtio 13 ljudi, uključujući novinara al-Arabiye u živom prenosu.
* 15. 9. - Evropski parlament usvojio rezoluciju u kojoj se izražava "duboka zabrinutost zbog učestalog kršenja ljudskih prava u pokrajini Vojvodini".
* 17. 9. - Uragan Jeanne donosi 330 mm kiše i poplave u Haitiju - stradaće preko 3.000 ljudi, uglavnom u Gonaïvesu.
* 19. 9. - Prvi krug pokrajinskih (Vojvodina) i lokalnih (uključujući i gradonačelnike) izbora u Srbiji.
* 20. 9. - Susilo Bambang Yudhoyono pobeđuje u prvim direktnim izborima za predsednika Indonezije (preds. do 2014).
* 21. 9. - Počinje gradnja Burj Khalifa, najviše zgrade na svetu.
* 21. 9. - Green Day izdaju album *[[American Idiot]]*, koji će se prodati u 23 miliona primeraka.
* 29. 9. - Nakon što je dvoje dece stradalo od palestinskih raketa, Izraelci započinju operaciju "Dani pokore" na severu Pojasa Gaze (do 16. 10.).
* 30. 9. - Federalni amandman o braku, kojim bi isti bio definisan kao zajednica muškarca i žene dobija 227 prema 186 glasova u Predstavničkom domu SAD (potrebno je 290 glasova).

### Oktobar/Listopad
* 1. 10. - Počela s radom Narodna kancelarija predsednika Republike Srbije.
* 1 - 3. 10. - Bitka za Samarru u Iraku, američko-iračke snage su povratile kontrolu nad gradom (prethodnica bitke za Faludžu).
* 2. 10. - Lokalni izbori u BiH, uključujući i Distrikt Brčko.
* 3. 10. -  Nenad Bogdanović (DS) izabran za gradonačelnika Beograda sa 50,19% glasova, ispred Aleksandra Vučića iz SRS; u Novom Sadu je izabrana Maja Gojković (SRS), najviše mesta u pokrajinskoj skupštini imaju DS (36) i SRS (34).
* 3. 10. - Parlamentarni izbori u Sloveniji, pobeda opozicione desne SDS Janeza Janše - postaje premijer u novembru, pa do 2008; u kohabitaciji je sa predsednikom Drnovšekom.
* 3. 10. - Poslednji austrougarski car i kralj Karlo je beatificiran (carica Zita će biti imenovana za Službenicu Božju).

* 5. 10. - *[[Slučaj Topčider]]*: u okviru kasarne Topčider, ispred podzemnog vojnog objekta Karaš pod nerazjašnjenim i kontroverznim okolnostima poginula su dvojica gardista Vojske Srbije i Crne Gore, Dragan Jakovljević i Dražen Milovanović.
* 7. 10. - Niz eksplozija u egipatskim letovalištima na Sinaju, najjače u "Hiltonu" u Tabi; poginule 34 osobe, uglavnom Izraelci.
* 9. 10. - Prvi predsednički izbori u istoriji Afganistana, izabran raniji v.d. Hamid Karzai.
* 10. 10. - Pukovnik VRS Ljubiša Beara stigao u Hag (osuđen 2010. na doživotni zatvor, umro 2017.).
* 14. 10. - Pošto je Norodom Sihanouk abdicirao, njegov sin Norodom Sihamoni je izabran za kralja Kambodže.
* 14. 10. - Dodatak izveštaju vlade RS o Srebrenici, sa imenima 8.731 mrtvog i nestalog.
* oktobar - Ratko Mladić je do ovog doba primao penziju Vojske SCG (potvrđeno u decembru).
* 17. 10. - Militantna grupa Jama'at al-Tawhid wal-Jihad Abu Musab al-Zarqawija izjavila lojalnost Al-Kaidi - ubuduće su poznati kao Al-Kaida u Iraku.
* 17. 10. - Referendum daje pravo beloruskom predsedniku Lukašenku na još jedan mandat, zvanično sa 89% glasova.
* 18. 10. - Na forumu u Davosu, bivši srpski ministar Božidar Đelić imenovan za "Mladog svetskog lidera".
* 20. 10. - Prvo izdanje operativnog sistema *[[Ubuntu (Linux distribucija)|Ubuntu]]*, 4.10 Warty Warthog.
* 20. 10. - Libanski premijer Rafik Hariri podnosi ostavku usled spora sa prosirijskim predsednikom Émileom Lahoudom (Hariri je ubijen sledećeg februara).
* 23. 10. - Parlamentarni izbori na Kosovu: Demokratski savez Kosova (Rugova) ima 45,32 % glasova. Srbi bojkotovali izbore po pozivu srpske vlade i crkve (ne i predsednika).
* 24. 10. - Brazil je uspješno lansirao svoju prvu raketu u svemir.
* 24. 10. - Zarkawijeva grupa je u Iraku egzekutirala 49 nenaoružanih regruta za vojsku.
* 24. 10. - Šestorica su osuđeni za seksualne prestupe nad maloletnicima na Pitcairnovim otocima, koji imaju 47 stanovnika.

* 25. 10. - Konflikt u južnom Tajlandu – Incident ili Masakr u Tak Baiu: 78 uhapšenih se pogušilo tokom prevoza kamionom.
* 26. 10. - Svemirska sonda Cassini-Huygens prošla je 1200 kilometara od Saturnovog mjeseca Titana.
* 27. 10. - Objavljeno otkriće *[[Homo floresiensis]]*a.
* 29. 10. - U Rimu potpisan Ugovor o ustanovljenju Ustava za Evropu - proces ratifikacije zaustavljen na referendumima u Francuskoj i Holandiji 2005.
* 30. 10. - Tabloid "Kurir" prodaje disk sa filmom o Jedinici za specijalne operacije ("Crvene beretke").
* 31. 10. - Pobeda levice u Urugvaju, novi predsednik će biti Tabaré Vázquez.
* 31. 10. - Prvi krug predsedničkih izbora u Ukrajini, Viktor Juščenko vodi sa 41:40% ispred preds. Janukoviča.

### Novembar/Studeni

* 2. 11. - Džordž V. Buš reizabran za predsednika Sjedinjenih Američkih Država pobedom nad demokratom Džonom Kerijem: 286:251 elektor, 31:19 država, 50,7:48,3% glasova. Barack Obama izabran za senatora iz Illinoisa. Na referendumima u 11 država su podržani ustavni amandmani za zabranu istopolnih brakova.
* 2. 11. - U Holandiji ubijen filmski režiser Theo van Gogh.
* 2. 11. - Umro je predsednik i osnivač UA Emirata Zayed bin Sultan Al Nahyan, za naslednika je izabran njegov sin Khalifa bin Zayed Al Nahyan (do 2022).
* 3. 11. - U Mađarskoj ukinuta vojna obaveza.
* 6. 11. - Obala Slonovače: u napadu vladinih aviona na pobunjeničke položaje poginulo devet francuskih mirotvoraca - Francuska uzvraća istom merom, dolazi do antifrancuskih nereda u prestonici. Skočila je cena kakaoa.
* 9. 11. - Izdat Firefox 1.0.
* 9. 11. - U Belgiji je zabranjen *Vlaams Blok*, krajnje desna, secesionistička, antiimigrantska partija, jedna od najpopularnijih u Flamaniji. *Vlaams Belang*, "Flamanski interes", osnovan je pet dana kasnije, sa prigušenom retorikom.
* 11. 11. - Jaser Arafat umro nakon kraće bolesti nepoznate prirode.
* 12. 11. - Trajan Basesku, gradonačelnik Bukurešta, izabran za predsjednika Rumunije.
* 12. 11. - Bitka za Mosul: pobunjenici su zauzeli zapadni, arapski, deo grada; kurdske pešmerge su ih odbile od istočnog. Amerikanci su ih proterali 16-tog.
* 13. 11. - Druga bitka za Faludžu: američka vojska zauzela irački grad Fallujah posle šestodnevnih borbi, ali čišćenje džepova otpora (*Operation Phantom Fury*) traje do 23. decembra i predstavlja najkrvaviju bitku rata.
* 13. 11. - MUP RH zabranio košarkašu "Partizana" Milanu Guroviću ulazak u Hrvatsku zbog tetovaže Draže Mihajlovića.
* 14. 11. - Ciklona Dorothy izaziva orkansku buru u Dalmaciji.
* 15. 11. - Ivo Sanader u Beogradu - prva poseta hrvatskog premijera od raspada SFRJ.
* 15. 11. - Makedonski premijer Hari Kostov podnio ostavku zbog nesuglasica unutar vlade, naročito između ministara albanske i makedonske nacionalnosti; sledi mu Vlado Bučkovski.
* novembar - U Srbiji traje akcija "Kapiraj-kopiraj", širenje filma "Ako Srbija stane" o Zoranu Đinđiću.
* 16. 11. - Europska svemirska sonda Smart 1 prešla je iz zemljine u mjesečevu orbitu.
* 16. 11. - Letelica NASA X-43 sa scramjet motorom dostigla brzinu od 10.617&nbsp;km/h.
* 18. 11. - Članovi "Makine grupe" (Željko Maksimović Maka), oslobođeni odgovornosti za ubistvo visokog policijskog službenika Boška Buhe 2002.
* 18. 11. - U Engleskoj i Velsu zabranjen lov psima na divlje sisare (naročito lisice).
* 18. 11. - Rusija je deponovala ratifikaciju Protokola iz Kjota, tako da isti može stupiti na snagu za 90 dana.

* 21. 11. - Drugi krug predsjedničkih izbora u Ukrajini: službeni pobjednik je Viktor Janukovič, ali Juščenko i njegove pristalice osporavaju rezultate - počinju protesti, kasnije poznati kao Narančasta revolucija. Jušćensko se proglašava za predsednika, neki gradovi ga priznaju; na istoku ima zahteva za federalizaciju ili otcepljenje.
* 22. 11. - Skandal sa privatizacijom "Knjaza Miloša": firma Apurna (Danone i Vlade Divac) objavljuje da je većinski vlasnik, ali je Komisija za hartije od vrednosti diskvalifikuje zbog ponude poklona od 3500 dinara svakom akcionaru. Komisija se zatim nalazi pod pritiskom srpske vlade.
* 22. 11. - José Manuel Barroso je novi predsednik Evropske komisije (do 2014). Olli Rehn je komesar za proširenje (do 2010), Benita Ferrero-Waldner za vanjske odnose (do 2009).
* 23. 11. - Igra *[[World of Warcraft]]* je objavljena u Severnoj Americi (u Evropi sledećeg februara).

### Decembar/Prosinac

* 2. 12. - NATO okončao misiju SFOR u BiH, EU pokreće EUFOR (*Operation Althea*).
* 2. 12. - Ministar un. poslova Jočić izjavio da kolona predsednika Tadića nije napadnuta (kod Topčiderske zvezde 30. 11.), već se radilo o saobraćajnoj nesreći.
* 3. 12. - Ramuš Haradinaj je premijer Kosova (do marta).
* 3. 12. - Čedomir Jovanović isključen iz DS, zbog "narušavanja stranačke discipline".
* 3. 12. - Gen. VRS Dragomir Milošević se predao Haškom tribunalu (2007. osuđen na 33 godine, spušteno na 29).
* 3. 12. - Vrhovni sud Ukrajine poništava rezultate predsedničkih izbora, traži nove.
* 5. 12. - U Mađarskoj nije uspeo referendum o dvojnom državljanstvu za etničke Mađare (dozvoljeno zakonom iz 2011.).
* 6. 12. - Za preuzimanje akcija "Knjaza Miloša" ponudu poslao samo "FPP Balkan limited".
* 7. 12. - Najavljeno da kineski Lenovo preuzima IBM-ov ogranak za PC računare.
* 11. 12. - Testovi su pokazali da je ukrajinski oporbeni predsjednički kandidat Viktor Juščenko bio otrovan velikom količinom dioksina (bolest se pojavila početkom septembra).
* 12. 12. - Traian Băsescu je izabran za predsednika Rumunije sa 51,2% glasova.
* 14. 12. - Nezavisna komisija ustanovila da je gardiste u Topčideru ubila treća osoba.
* 14. 12. - Otvoren Vijadukt Mijo (*Millau*) u Francuskoj, najviši most na svetu.
* 15. 12. - Albanski teroristi oteli su autobus u Ateni tražeći otkupninu od milijun eura.
* 16. 12. - Lideri EU su se složili da će otvoriti pregovore sa Turskom o članstvu (od 2005, u zastoju od 2016).
* 17. 12. - Zakon o reformi obaveštajnih službi i prevenciji terorizma u SAD, kreiran je kabinetski položaj Direktora nacionalne obaveštajne zajednice (prvi je John Negroponte 2005-07).
* 19. 12. - Španski prestolonaslednik Felipe i supruga Letisija otvorili u Beogradu Institut Servantes.
* 21. 12. - Skupština Srbije izjednačila pripadnike Jugoslovenske vojske u otadžbini i Ravnogorskog pokreta po pravima sa pripadnicima NOR-a.
* 21. 12. - Napad na američku bazu kod Mosula, poginulo 14 američkih vojnika i po 4 iračkih vojnika i civila.
* 22. 12. - Naoružani pljačkaši ukrali su više od 22 milijuna funti (oko 45 milijuna eura) iz banke u Sjevernoj Irskoj.
* 22. 12. - Prestaje izlaziti list "Politika ekspres" (osnovan 1963).

* 26. 12. - Cunami u Indijskom okeanu 2004.: najmanje 250.000 ljudi poginulo je u naletima tsunamija uzrokovanih najjačim potresom na području Indijskog oceana u posljednjih 40 godina.
* 26. 12. - Oporbeni kandidat Viktor Juščenko pobijedio je u ponovljenim ukrajinskim predsjedničkim izborima sa 52,8%.
* 27. 12. - najjača zabilježena eksplozija gama zraka u modernoj historiji, koja je došla iz zviježđa Strijelac, udaljenog 50.000 svjetlosnih godina od Zemlje. U 1/10 sekunde ta eksplozija je emitirala više energije nego cijelo sunčevo zračenje u posljednjih pola milijuna godina. Zemljina gornja atmosfera je ostala ionizirana neko vrijeme. Taj bljesak je bio najsvjetliji objekt izvan sunčeva sustava.
* 30. 12. - Na kioscima se pojavio prvi Legijin roman: "Gvozdeni rov".
* 30. 12. - 192 osobe poginule su u požaru koji je izbio u noćnom klubu u argentinskom glavnom gradu Buenos Airesu.
* 31. 12. - Ukrajinski premijer Viktor Janukovič priznao poraz i podnio ostavku.
* 31. 12. - Službeno otvorenje Taipeija 101, s 508 metara visine najviši neboder na svijetu do 2010.

## Rođenja

* 26. 1. - Zrinka Ljutić, skijašica 
* 13. 3. - Cori Gauff, američka teniserka

## Smrti

### Januar/Siječanj
* 5. 1. - Refik Memišević, rvač, svetski i olimpijski šampion (* 1956)
* 6. 1. - dr Tihomir Aleksić, profesor, projektant prvog domaćeg računara CER-10
* 11. 1. - Ivo Marjanović, glumac (* 1913)
* 16. 1. - Uroš Martinović, arhitekta (* 1918)
* 19. 1. - Miroslav Pavlović Pavika, srpski fudbaler (* 1942)
* 20. 1. - Dušan Bandić, prof. Filozofskog fakulteta u Beogradu (* 1939)
* 22. 1. - Anton Marti, televizijski redatelj (* 1923)
* 23. 1. - Helmut Newton, fotograf (* 1920)
* 24. 1. - Slobodanka Nedović Boba, osnivač Centra za slobodne izbore i demokratiju (* 1955)
* 25. 1. - Ljubomir Draškić Muci, pozorišni reditelj (* 1938.)
* 26. 1. - Mihajlo Bata Paskaljević, pozorišni i TV glumac. (* 1923.)
* 26. 1. - Oliver Viktorović, pozorišni reditelj (* 1951)
* 28. 1. - Artur Takač (nestao), atletičar, sportski radnik OK SCG (* 1918)

### Februar/Veljača
* 3. 2. - Warren Zimmermann, poslednji ambasador SAD u SFRJ (* 1934)
* 6. 2. - Humphry Osmond, britanski psihijatar (* 1917.)
* 6. 2. - Jovan Cokić, fudbaler Crvene zvezde (* 1927)
* 12. 2. - Dušan Trninić, prvak baleta Narodnog pozorišta u Bg. (* 1928)
* 14. 2. - Marco Pantani, talijanski biciklist (* 1970.)
* 26. 2. - Boris Trajkovski, predsednik Makedonije (* 1956.)
* 28. 2. - Miloš Komadina, srpski pesnik (* 1955)
* 28. 2. - Daniel J. Boorstin, istoričar i bibliotekar (* 1914)

### Mart/Ožujak
* 13. 3. - Marina Koljubajeva, filmska i TV glumica (* 1950)
* 16. 3. - Šime Balen, publicista, d.-p. radnik (* 1912)
* 18. 3. - Veljko Zečević, srpski slikar (* 1939)
* 20. 3. - Juliana, bivša kraljica Holandije (* 1909)
* 20. 3. - Čedo Kapor, španski borac, društveno-politički radnik (* 1914)
* 22. 3. - Slobodan "Boda" Kovačević, bosanskohercegovački gitarista
* 22. 3. - Ahmed Yassin, osnivač Hamasa (* 1937)
* 28. 3. - Peter Ustinov, britanski glumac (* 1921.)
* 28. 3. - Ljubiša Spajić, fudbaler Crvene Zvezde i reprezentacije (* 1926)
* 30. 3. - Kiril Svinarski, prevodilac, lektor Filološkog fak. u Bg., vitez Legije časti (* 1916)

### April/Travanj
* 6. 4. - Mihailo Vučinić, kardiolog, osnivač Instituta za kardiovaskularne bolesti Dedinje (* 1932)
* 7. 4. - Olga Božičković, novinar, kritičar, urednik "Politike" (* 1921)
* 17. 4. - Marija Pušić Beba, kustos, upravnik Muzeja savremene umetnosti u Beogradu (* 1926)
* 21. 4. - Sunčana Škrinjarić, književnica (* 1931)
* 22. 4. - Imre Bori, mađarski književnik iz Vojvodine, akademik (* 1929)
* 24. 4. - Estée Lauder, poslovna žena (* 1906)

### Maj/Svibanj
* 9. 5. - Ahmad Kadirov, predsednik Čečenije (* 1951)
* 10. 5. - Đorđe Jovanović (glumac) (* 1933)
* 25. 5. - Nemanja Vurdelja, neuropsihijatar, prof. MF u Novom Sadu (* 1906)
* 27. 5. - Umberto Agnelli, predsjednik Fiata (* 1934.)
* 29. 5. - Ivica Šerfezi, hrvatski pevač (* 1935.)
* 29. 5. - Archibald Cox, specijalni tužilac u aferi Watergate (* 1912)

### Jun/Lipanj
* 4. 6. - Stanko Banić, hrvatski katolički svećenik (* 1917.)
* 5. 6. - Ronald Regan, bivši predsednik SAD (* 1911.)
* 9. 6. - Miroslav Vicković, crnogorski političar (* 1951)
* 10. 6. - Anto Gardaš, hrvatski književnik (* 1938.)
* 10. 6. - Ray Charles, američki pjevač i glazbenik (* 1930.)
* 13. 6. - Stevan Dedijer, fizičar i novinar (* 1911)
* 23. 6. - Aleksa Radovanović, poslednji solunski ratnik (* 1900)
* 23. 6. - Vlado Bajić, narodni heroj, general-pukovnik JNA (* 1915)
* 27. 6. - Petar Gračanin, general-pukovnik JNA, društveno-politički radnik, narodni heroj (* 1923)
* 29. 6. - Stipe Šuvar, hrvatski političar (* 1936.)

### Jul/Srpanj
* 1. 7. - Marlon Brando, američki glumac (* 1924.)
* 6. 7. - Thomas Klestil, predsednik Austrije (* 1932)
* 7. 7. - Vlado Kristl, autor animiranih filmova
* 13. 7. - Božidar Pavićević Longa, glumac (* 1932)
* 14. 7. - Gavro Perazić, general, profesor, akademik (* 1923)
* 17. 7. - Mirjana Kodžić, glumica i književnica (* 1928)
* 17. 7. - Stevan Zec, novinar i publicista (* 1951)
* 18. 7. - Mirjana Kodžić, glumica (* 1928)
* 21. 7. - Jerry Goldsmith, američki kompozitor filmske muzike (* 1929.)
* 28. 7. - Predrag Peca Dobrohotov, novinar i automobilista (* 1948)
* 28. 7. - Francis Crick, suotkrivač DNK (* 1916)
* 30. 7. - Olga Horstig, filmski radnik (* 1912)
* 31. 7. - Josip Kopjar, hrvatski katolički svećenik (* 1941.)

### Avgust/Kolovoz
* 3. 8. - Henri Cartier-Bresson, fotograf (* 1908)
* 6. 8. - Rick James, muzičar (* 1948)
* 14. 8. - Czesław Miłosz, književnik (* 1911)
* 26. 8. - Laura Branigan, pevačica (* 1952)
* 29. 8. - Vladimir Velebit, revolucionar, političar, diplomata (* 1907.)
* 29. 8. - Ivan Lacković Croata, hrvatski likovni umjetnik (* 1932.)
* 30. 8. - Fred Lawrence Whipple, astronom (* 1906)

### Septembar/Rujan
* 11. 9. - Fred Ebb, američki tekstopisac
* 11. 9. - Petros VII, patrijarh aleksandrijski i cele Afrike (* 1949)
* 12. 9. - Mihailo Ćupović, srpski pesnik sa Zlatibora. (*1934.)
* 12. 9. - Davor Antolić, hrvatski glumac (* 1934.)
* 15. 9. - Johnny Ramone, rok-muzičar (* 1948)
* 18. 9. - Russ Meyer, filmski režiser (* 1922)
* 22. 9. - Đorđe Lebović, dramski pisac i scenarista (* 1928)
* 24. 9. - Françoise Sagan, francuska spisateljica (* 1935)

### Oktobar/Listopad
* 1. 10. - Vlajko Brajić, profesor Pravnog fakulteta u Bg. i akademik (* 1939)
* 3. 10. - Janet Leigh, glumica (* 1927)
* 4. 10. - Gordon Cooper, astronaut programa *Mercury* (* 1927)
* 5. 10. - Rodney Dangerfield, glumac i komičar (* 1921)
* 8. 10. - Jacques Derrida, francuski filozof (* 1930.)
* 10. 10. - Christopher Reeve, američki glumac (* 1952.)
* 17. 10. - Novica Savić, dramski pisac (* 1943)
* 18. 10. - Ilija Džuvalekovski, makedonski glumac (* 1915.)
* 19. 10. - Ivan Dimić, prevodilac, profesor, član srpskog PEN-centra (* 1921)
* 19. 10. - Veljko Milatović, bivši predsjednik Predsjedništva SR CG, narodni heroj (* 1921)
* 20. 10. - Miodrag Vukmanović Miško, crnogorski novinar i političar (* 1941)
* 21. 10. - Velimir Milošević, književnik (* 1937)
* 25. 10. - John Peel, disk-džokej (* 1939)
* 27. 10. - Zdenko Runjić, hrvatski skladatelj (* 1942.)
* 29. 10. - Zoran Jovanović, pijanista i kompozitor (* 1936)
* 29. 10. - Vladimir Šćekić, narodni heroj, general-pukovnik JNA (* 1917)
* 30. 10. - Danica Obrenić, pevačica (* 1920)
* 30. 10. - Branko Jevtović zv. Jorga, kontroverzni biznismen

### Novembar/Studeni
* 2. 11. - Theo van Gogh, holanđanski reditelj, ubijen. (*1957.)
* 2. 11. - Miroslav Dereta, beogradski izdavač (* 1948)
* 2. 11. - Zayed bin Sultan Al Nahyan, predsednik UAE (* 1918)
* 5. 11. - Sergije Lukač, novinar i publicista (* 1920)
* 11. 11. - Jaser Arafat, palestinski političar. (*1929.)
* 11. 11. - Nikola A. Kosić, major kraljevske vojske, novinar Srpskog radio programa u Milvokiju (* 1907)
* 12. 11. - Ljubomir Rajnvajn, novinar, urednik Tanjuga (* 1923)
* 13. 11. - Boško Đukić, novinar
* 13. 11. - Emir Smajić, novinar Tanjuga (* 1943)
* 22. 11. - Anica Popović, jedna od osnivača "Radosti Evrope"
* 23. 11. - Jovan Šajnović, dirigent (* 1924)

### Decembar/Prosinac
* 3. 12. - Tihomir Petrović, pevač, kompozitor (* 1935)
* 7. 12. - Julije Knifer, hrvatski slikar (* 1924.)
* 16. 12. - Đorđe Đurđević, operski pevač, direktor opere i baleta NP u Bg. (* 1926)
* 19. 12. - Vojin Jelić, hrvatsko-srpski književnik i publicist (* 1921.)
* 19. 12. - Herbert C Brown, američki hemičar, dobitnik Nobelove nagrade 1979.
* 19. 12. - Renata Tebaldi, italijanska operna pjevačica (* 1922)
* 19. 12. - Abdul Tebazalwa, ugandski bokser
* 21. 12. - Joža Vlahović, novinar, pokretač tjednika "Danas" (* 1930)
* 21. 12. - Zvonimir Vučković, četnički vojvoda (* 1916)
* 22. 12. - Rudi Kolak, bivši predsednik IV SR BiH i privrednik (* 1918)
* 22. 12. - Josip Generalić, slikar (* 1935)
* 23. 12. - P. V. Narasimha Rao, bivši premijer Indije (* 1921)
* 28. 12. - Susan Sontag, književnica i aktivistkinja (* 1933)
* 28. 12. - Jerry Orbach, glumac (* 1935)
* 30. 12. - Artie Shaw, muzičar (* 1910)
* 31. 12. - Zvonimir Damjanović, biolog i akademik (* 1929)

### Kroz godinu
* Đorđe Lebović, pisac, scenarista (* 1928)
* Angel Šurev, dirigent (* 1932)

## Nobelove nagrade

* Fizika - David J. Gross, H. David Politzer i Frank Wilczek (otkriće asimptotske slobode u teoriji jake interakcije)
* Kemija - Aaron Ciechanover, Avram Hershko i Irwin Rose (otkriće degradacije proteina posredstvom ubikvitina)
* Medicina - Richard Axel i Linda B. Buck (otkrića mirisnih receptora i organizacije olfaktornog sistema)
* Književnost - Elfride Jelinek (za njen muzički tok glasova i kontraglasovaa u delima koji izuzetnim lingvističkim žarom otkrivaju apsurdnost društvenih klišea i njihovu moć potčinjavanja)
* Mir - Wangari Muta Maathai (doprinos održivom razvoju, demokratiji i miru)
* Ekonomija - Finn E. Kydland i Edward C. Prescott (doprinos dinamičkoj makroekonomici: vremenska doslednost [→ en] ekonomske politike i pokretačka sila poslovnih ciklusa)

## Reference

## Literatura
* Hronologija 2004 (Ebart)